Hun dømte sin første kamp i 1996 og ble året etter godkjent som dommer i svensk 1. divisjon. I 1999 ble hun godkjent som dommer i Damallsvenskan, hvor hun har dømt over 140 kamper. Parallelt dømte hun også i 3. divisjon for herrer. I 2005, 2010 og 2011 ble hun «Årets kvinnelige dommer» i Sverige. I 2002 fikk hun FIFA-sertifikat. Da hun i 2004 dømte finalen mellom USA og Brasil i OL, forstuet hun foten. Da kampen måtte ha ekstraomganger, måtte hun overlate dømmingen til sin dommerkollega Dianne Ferreira-James fra Guyana.